Farevarsel: Advarer om vanskelige kjøreforhold fra torsdag kveld
Storm. Det er varslet full vestlig storm fredag morgen, en vindretning som vil merkes veldig godt langt inn o ver land, slik som her i Trondheim under et uvær i februar 2015. Foto: Frank Lervik
Vindfullt. Det vil blåse vestlig storm i Trøndelag fredag. Kartet viser vindsituasjonen klokken 03 natt til fredag. Feltene med lilla er områdene med sterkest vind. Foto: Kart: wxcharts.eu
Værsituasjonen. Dette lavtrykket langt nord i Norskehavet vil prege værsituasjonen i Trøndelag det neste døgnet. Foto: Kart: wxcharts.eu
Snøbyger. Meteorologisk institutt varsler sludd - og snøbgyger i Trøndelag fredag, til dels som regnbyger på kysten. Foto: Glen Musk
Meteorologisk institutt sendte torsdag formiddag ut et gult farevarsel for landsdelen.
Kombinasjonen sterk vind opp i full vestlig storm og snø vil gi vanskelige kjøreforhold i Trøndelag fra torsdag kveld.
Det heter i farevarselet at det «fra sent torsdag kveld og til fredag kveld er det ventet lokalt vanskelige kjøreforhold på grunn av snø i kombinasjon med sterk vind».
Advarer om lokale forsinkelser
Det advares mot at de vanskelige kjøreforholdene kan gi lokale forsinkelser.
Så kraftig vind fører normalt også til innstillinger og forsinkelser for båt - og fergeruter.
Det blåser torsdag ettermiddag sørvestlig sterk kuling til liten storm på kysten.
I kveld dreier vinden på vest. Dette er en vindretning som merkes godt også langt inn over land. Vinden vil øke gradvis utover ettermiddagen og kvelden.
Full vestlig storm fredag morgen
I morgentimene fredag vil det blåse full vestlig storm, vinden minker etter hvert til liten storm. Om ettermiddagen dreier vinden på nordvest og minker til sterk kuling og om kvelden til liten kuling.
Varsler sludd og snø fredag
Regnet i Trøndelag går fra torsdag kveld over til snøbyger i høyere strøk. Snøgrensen vil ligge mellom 300 og 600 meter, melder Meteorologisk institutt.
På fredag viser varselet sluddbyger og snøbyger. Nedbøren kommer til dels som regnbyger på kysten.
Prognosene viser fem til 15 millimeter nedbør fredag. Der all nedbøren kommer som snø betyr det 15 centimeter.
Få de siste værnyhetene: Gjør som 20 100 andre - følg VærAdressa på Facebook
Hvilken farge har områdene med sterkest vind på kartet?
lilla